Milladoiro (grupo musical)

**Milladoiro** é un grupo musical galego de folk, creado no ano 1979. Está considerado como o máis internacional dos grupos galegos, e un dos máis importantes investigadores de novas sonoridades para o folk galego.

## Historia 
O grupo orixinouse cando Xosé V. Ferreirós, Nando Casal e Ramón García Rei, membros de Faíscas do Xiabre, xuntáronse con Antón Seoane e Rodrigo Romaní. Estes últimos xa publicaran un disco co título de *Milladoiro*, de referencias medievais, no que colaborara Ferreirós. Así mesmo, Seoane e Romaní colaboraran con *Faíscas* no seu disco *In memoriam*. A formación completaríase con Xosé A. Méndez, frautista procedente da música de cámara, e Laura Quintillán, violinista de orixe uruguaia. A súa primeira actuación foi o 15 de maio de 1979, no auditorio do Colexio dos Salesianos da Coruña, e nese mesmo ano editarían no seu primeiro disco, *A Galicia de Maeloc* (Ruada, 1980), cun repertorio artellado a base de música galega tradicional, irlandesas e composicións propias.

Durante os anos o grupo foi evolucionando cara a unha música cada vez máis elaborada, de aspecto clásico, pero que mantén as súas referencias na música galega. Moitos dos seus traballos son resultado de encargos para institucións, bandas sonoras de películas ou música para exposicións, nos que tamén deixa pegada o folclore galego e irlandés. Os seus discos e directos manteñen a alternancia entre o repertorio máis folk e as pezas de carácter máis concertista. *Milladoiro* está considerado como un dos pioneiros da modernidade no folk galego, innovando nas combinacións instrumentais pouco habituais. Foi o primeiro grupo folk que gravou música acompañados de pandeireteiras, chegando mesmo a realizar a xira do seu décimo aniversario acompañados polas pandeireteiras de Mens. 

O grupo ten colaborado con artistas como Paul Winter, Bill Whelan, Ana Belén, Paddy Moloney, Olga Cepa, Oskorri, Kathy Mattea, Susana Seivane, Anxo Pintos, Eileen Ivers, Rhonda Larson ou Liam O'Flynn. O grupo colaborou así mesmo nun episodio da serie *Os celtas divírtense*, gravado pola BBC en Galicia e Escocia.

O 19 de maio de 2024, con motivo do 45 aniversario do seu primeiro concerto no Colexio dos Salesianos da Coruña, ofreceron un concerto nun ateigado Pazo da Ópera da Coruña.

## Membros 
* Xosé V. Ferreirós – gaita, mandolina, óboe, bouzouki, tin whistle e percusións (dende 1978)
* Nando Casal – gaita, clarinete, tin whistle, percusións (dende 1978)
* Moncho García Rei – bodhran, percusións, tamboril  (dende 1978)
* Harry.c – violín (dende 1998)
* Manú Conde – guitarras, bouzouki (dende 2000)
* Manuel Riveiro - acordeón, teclados (dende 2013)

### Formación orixinal 
* Xosé V. Ferreirós:&nbsp;gaita,&nbsp;óboe,&nbsp;tin whistle,&nbsp;mandolina, uilleann pipes, percusións&nbsp;e&nbsp;bouzouki. (1978-)
* Moncho García Rei:&nbsp;bodhrán,&nbsp;tamboril,&nbsp;percusión. (1978-)
* Nando Casal: gaita,&nbsp;clarinete,&nbsp;tin whistle,&nbsp;cromorno. (1978-)
* Antón Seoane:&nbsp;guitarra,&nbsp;acordeón,&nbsp;teclados. (1978-2013)
* Rodrigo Romaní:&nbsp;Arpa,&nbsp;bouzouki,&nbsp;ocarina,&nbsp;arpa de boca&nbsp;e&nbsp;voz. (1978-2000)
* Xosé A. Méndez:&nbsp;frauta traveseira,&nbsp;frauta de pico. (1979-2013)
* Laura Quintillán:&nbsp;violín. (1979-1980)

### Antigos membros 
* Michel Canadá – violín (1981–1991)
* Antón Seijo – violín (1992–1998)
* Roi Casal – arpa, bouzouki, ocarina (2000–2009)

## Discografía 
### Álbums de estudio 
* *A Galicia de Maeloc* (1980)
* *O berro seco* (1981)
* *3* (1982)
* *Solfafría* (1985)
* *Galicia no país das maravillas* (1986)
* *Castellum honesti* (1989)
* *Galicia no Tempo* (1992)
* *Via láctea* (1993)
* *A xeometría da alma* (1993)
* *Iacobus Magnus* (1994)
* *Gallaecia Fulget* (1995)
* *No confín dos verdes castros* (1999)
* *Auga de maio* (1999)
* *O niño do Sol* (2002)
* *Adobrica suite* (2002)
* *25* (2005)
* *Unha estrela por guía* (2006)
* *A quinta das lágrimas* (2008)
* *Atlántico* (2018)
* *Cantigas de amigo(s)* (2022)

### En directo 
* *As fadas de estraño nome* (1995)
* *Milladoiro en Ortigueira* (2016)

### Recompilatorios 
* *A Galicia de Maeloc / O berro seco* (1989)
* *Todas sus grabaciones en CBS (1982–1986)* (2002)

### B.S.O. 
### Colaboracións 
### Outras obras 
## Premios 
* Pedrón de Ouro (1984)
* Premio Goya pola banda sonora da película *La mitad del cielo* (1986)
* Mención honorífica da Indie Award (en Texas, USA) (1992)
* Galegos egrexios (1999)
* Premios da música da SGAE, por *Moraima* como mellor canción en galego (2000)
* Medalla Castelao (2004)
* Premio Ramón Piñeiro "Facer País" (2004)
* Premio Trasalba (2006)
* Diploma da Real Academia de Belas Artes Virxe do Rosario (2009)
* Medalla de Galicia (2012)

## Notas 
## Véxase tamén 
### Bibliografía 
* 
* 

* 

### Ligazóns externas 
* Páxina de Milladoiro
* "O bruxo da montaña", vídeo en Youtube
* "Alalá das Mariñas", vídeo en Youtube coa voz de Faustino Santalices.
* "O voo da pomba", vídeo en Youtube.